

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**GRAD GRUBIŠNO POLJE**

**GRADONAČELNIK**

Klasa: 400-09/20-01/5

Urbroj: 2127/01-03/01-19-05

Grubišno Polje, 26. 02. 2020.

**BILJEŠKE**

**uz Konsolidirani financijski izvještaj Grada Grubišnoga Polja**

**I. UVOD**

1. Naziv obveznika: **GRAD GRUBIŠNO POLJE**
2. Sjedište obveznika: 43290 Grubišno Polje
3. Adresa sjedišta: Trg bana Josipa Jelačića 1
4. Šifra županije, grada 07, 00139
5. Broj RKP-a: 34792
6. Matični broj: 02563525
7. OIB: **13918656679**
8. Razina: 23
9. Razdjel: 000
10. Šifra djelatnosti- NKD 2007: 8411
11. Razdoblje**: 01. 01. – 31. 12. 2019.**

U skladu s odredbama Pravilnika o financijskom izvještavanju u proračunskom računovodstvu (Narodne novine, br. 3/15, 93/15, 135/15, 2/17, 28/17 i 112/18) sastavljen je Konsolidirani financijski izvještaj Grada Grubišnoga Polja za razdoblje 01. siječanj – 31. prosinac 2019. godine koji se sastoji od:

1. Izvještaja od prihodima i rashodima, primicima i izdacima – obrazac PR-RAS
2. Izvještaja o rashodima prema funkcijskoj klasifikaciji - obrazac RAS-funkcijski
3. Izvještaja o promjenama u vrijednosti i obujmu imovine i obveza – obrazac P-VRIO
4. Bilance – obrazac BIL
5. Izvještaja o obvezama – obrazac Obveze i
6. Bilješki

Konsolidirani financijski izvještaj obuhvaća **Grad Grubišno Polje** i proračunske korisnike Grada, a to su:

**Dječji vrtić „Tratinčica“ Grubišno Polje,**

**Centar za kulturu i informiranje dr. Franjo Tuđman Grubišno Polje,**

**Gradska knjižnica „Mato Lovrak“ Grubišno Polje,**

**Centar za pomoć u kući Grada Grubišnoga Polja,**

**Javna vatrogasna postrojba Grada Grubišnoga Polja i**

**Razvojna agencija „Agro“ ustanova za razvoj grada,Grubišno Polje.**

**II. BILJEŠKE UZ BILANCU – OBRAZAC BILANCA**

**Bilješka br. 1**

**AOP 001 = AOP 162**

Bilančna vrijednost imovine Grada Grubišnoga Polja i Obveza i vlastitih izvora prema konsolidiranom financijskom izvještaju na dan 31.12.2019. godine iznosi 155.899.034 kune, i za 7,5 % veća je u odnosu na stanje na dan 01.01.2019. godine.

Bilančne vrijednosti su sljedeće:

|  |  |
| --- | --- |
| Grad Grubišno Polje | 147.554.220 |
| Dječji vrtić „Tratinčica“ Grubišno Polje | 879.623 |
| Centar za kulturu i informiranje dr. Franjo Tuđman Grubišno Polje | 3.795.113 |
| Gradska knjižnica „Mato Lovrak“ Grubišno Polje | 3.177.033 |
| Centar za pomoć u kući Grada Grubišnoga Polja | 45.624 |
| Javna vatrogasna postrojba Grada Grubišnoga Polja | 408.332 |
| Razvojna agencija „Agro“ ustanova za razvoj grada, Grubišno Polje | 39.089 |

**Bilješka br. 2**

**AOP 064**

Novac u banci i blagajni ukupno iznosi 8.610.569 kuna što je za 124,1 % više u odnosu na početak godine. Od toga saldo žiro računa Proračuna Grada iznosi 7.981.788 kuna, Dječjeg vrtića Tratinčica 240.635 kuna, Centra za kulturu i informiranje dr. Franjo Tuđman 142.609 kuna , Gradske knjižnice „Mato Lovrak“ 25.134 kune, Centra za pomoć u kući Grada Grubišnoga Polja 32.156 kuna, Javne vatrogasne postrojbe Grada Grubišnoga Polja 150.658 kuna i Razvojne „Agro“ ustanove za razvoj grada 37.589 kuna.

Proračunski korisnici Grada imaju otvorene vlastite transakcijske račune za redovno poslovanje na koje se temeljem podnesenih zahtjeva doznačuju sredstva.

**Bilješka br. 3**

Tablica 1. **Viškovi i manjkovi proračunskih korisnika i Grada Grubišnoga Polja**

u kunama

|  |  |  |  |  |  |  |
| --- | --- | --- | --- | --- | --- | --- |
| R. br. | Naziv | Višak/manjak na kraju 2018.g. | Korekcija rezultata 2018. | Višak/manjak  nakon korekcije | Višak/manjak 2019.g. | Stanje viška/manjka na kraju 2019.g. |
| 1. | Dječji vrtić „Tratinčica“ Grubišno Polje | -35.223,79 | 0,00 | -35.223,79 | +104.876,31 | +69.652,52 |
| 2. | Centar za kulturu i informiranje dr. Franjo Tuđman Grubišno Polje | +17.708,95 | 0,00 | +17.708,95 | +71.319,96 | +89.028,91 |
| 3. | Gradska knjižnica „Mato Lovrak“ Grubišno Polje | -4.892,62 | 0,00 | -4.892,62 | +4.821,73 | -70,89 |
| 4. | Centar za pomoć u kući Grada Grubišnoga Polja | +9.221,79 | 0,00 | +9.221,79 | +2.830,13 | +12.051,92 |
| 5. | Javna vatrogasna postrojba Grada Grubišnoga Polja | -17.826,68 | 0,00 | -17.826,68 | +9.251,96 | -8.574,72 |
| 6. | Razvojna agencija „Agro“ustanova za razvoj grada | 0,00 | 0,00 | 0,00 | -2.121,51 | -2.121,51 |
|  | **Ukupno korisnici:** | **-31.012,35** | **0,00** | **-31.012,35** | **+190.978,58** | **+159.966,23** |
| 7. | Grad Grubišno Polje | -643.716,62 | -2.335,54 | -646.052,16 | +5.464.584,25 | +4.818.532,09 |
|  | **SVEUKUPNO:** | **-674.728,97** | **-2.335,54** | **-677.064,51** | **+5.655.562,83** | **+4.978.498,32** |

Napomena: Korekcija manjka prihoda Grada Grubišnoga Polja u iznosu od 2.335,54 kune nastala je zbog povrata u Državni proračun neutrošenih sredstava iz 2018. za Javnu vatrogasnu postrojbu Grada Grubišnoga Polja.

**III. BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

U konsolidiranom financijskom izvještaju prihodi i rashodi, primici i izdaci Grada Grubišnoga Polja uvećani su za vlastite prihode, pomoći i donacije proračunskih korisnika, odnosno rashode i izdatke koje su proračunski korisnici financirali iz navedenih sredstava.

**Bilješka br.1**

**AOP 001**

Prihodi poslovanja u razdoblju siječanj - prosinac ostvareni su u ukupnom iznosu od 35.172.085 kuna, što je značajno povećanje u odnosu na 2018. godinu - indeks 116,8 , od čega:

* Grad Grubišno Polje ostvario je prihode poslovanja u iznosu od 33.878.534 kune ili 18,6% više u odnosu na 2018. godinu.
* Proračunski korisnici ostvarili su prihode u iznosu od 1.293.551 kunu.

Dječji vrtić „Tratinčica“ je od vlastitih prihoda, pomoći i donacija ostvario 711.877 kuna, Centar za kulturu i informiranje dr. Franjo Tuđman Grubišno Polje 303.788 kuna, Gradska knjižnica „Mato Lovrak“ Grubišno Polje 92.924 kune, Centar za pomoć u kući Grada Grubišnoga Polja 77.579 kuna, Javna vatrogasna postrojba Grada Grubišnoga 107.382 kune i Razvojna agencija „Agro“ ustanova za razvoj grada 1 kunu.

**AOP 002**

Prihodi od poreza iznose 17.682.587 kuna, a povećani su za 10,6% zbog slijedećeg:

AOP 003 Porez i prirez na dohodak ostvaren je 17.053.531 kunu i veći je za 10,1% zbog smanjenja povrata poreza na dohodak po godišnjim poreznim prijavama i povećanje prihoda od fiskalnog izravnanja.

AOP 010 Povrat poreza i prireza po godišnjoj prijavi iznosi 483.855 kuna, smanjen je za 12% što je rezultat promjene zakonskih propisa, povećanja osobnih odbitaka i iskorištenja istih pri isplati dohotka.

AOP 018 Porezi na imovinu ostvareni su u iznosu 505.196 kuna što je povećanje za 26,3% , zbog povećanih prihoda od poreza na promet nekretnina.

**AOP 045**

Pomoći iz inozemstva i od subjekata unutar općeg proračuna ostvarene su u iznosu 11.601.473 kune, povećanje je 23 % a nastalo je uslijed ostvarenja:

AOP 055 Tekuće pomoći proračunu iz drugih proračuna - ostvarenje u iznosu 139.390 kuna

AOP 056 Kapitalne pomoći su ostvarene su u iznosu 1.078.885 kuna, a odnose se na projekte sufinancirane sredstvima Ministarstva regionalnog razvoja i fondova EU (Projekt “Implementacija ekološke i energetski učinkovite javne LED rasvjete na području Grada G.Polja“ i Projekt „Rekonstrukcija ul.Bartola Kašića u Grubišnom Polju“), Središnjeg državnog ureda za stambeno zbrinjavanje za projekt „Izgradnja mjesnog doma u Grubišnom Polju“, Ministarstva graditeljstva i prostornoga uređenja za projekt „Sanacija nogostupa u ul.77.sam.bat.ZNG u Grubišnom Polju“ i Bjelovarsko bilogorske županije za sufinanciranje obnove spomenika žrtava domovinskog rata u Ivanovom Selu.

AOP 057 Pomoći od izvanproračunskih korisnika ostvarene su u iznosi 24.061 kunu, a odnose se na financiranje stručnog osposobljavanja od HZZZ i prihoda od Fonda za zaštitu okoliša i energetsku učinkovitost

AOP 060 Pomoći izravnanja za decentralizirane funkcije ostvarene su u iznosu 1.884.000 kuna za rad JVP Grada od siječnja do prosinca 2019. godine

AOP 063 Pomoći proračunskim korisnicima iz proračuna koji im nije nadležan -ostvarenje 240.800 kuna a odnosi se na sredstva Ministarstva kulture doznačena Gradskoj knjižnici i Centru za kulturu i informiranje u iznosu od 199.200 a 41.600 odnosi se na ostvareni prihod Dječjeg vrtića za sufinanciranje roditeljskog udjela za djecu romske nacionalne manjine,

AOP 066 Pomoći temeljem prijenosa sredstava EU ostvarene su u iznosu 8.234.337 kuna, od toga 676.722 kune odnosi se na doznačena sredstva BBŽ za projekt „Zaželi“, 3.858.568 kuna sredstva su Ministarstva gospodarstva za izgradnju Proizvodno poduzetničkog inkubatora u Grubišnom Polju, 841.388 kuna sredstva su Ministarstva poljoprivrede za ulaganja u građenje nerazvrstanih cesta (Mjera 7.2.), 121.078 kuna sredstva su Ministarstva gospodarstva za razvoj i poboljšanje kvalitete i dostupnosti infrastrukture u zoni MSP Grubišno Polje i 2.736.581 kuna sredstva su za izgradnju Proizvodno poduzetničkog inkubatora iz Operativnog programa konkurentnost i kohezija.

**Bilješka br. 2**

**AOP 148**

Rashodi poslovanja ostvareni su u ukupnom iznosu od 19.362.922 kune ili 15,8% više u odnosu na 2018. godinu. Grad Grubišno Polje realizirao je rashode poslovanja u iznosu od 18.394.983 kune, a proračunski korisnici su iz vlastitih sredstava, pomoći i donacija financirali rashode poslovanja u visini od 967.939 kuna.

**AOP 160**

Materijalni rashodi ostvareni su u iznosu 7.333.251 kunu , povećanje za 13,3%.

Rashodi za usluge povećani su 16,9% AOP 174, a vrijednosno najznačajnije povećanje 88,8%, je na AOP-u 179 zakupnine i najamnine zbog povećanja u Centru za kulturu i informiranje – trošak najma filmova za kino u 2019. godini je veći u odnosu na 2018. godinu u kojoj je kino radilo samo mjesec dana i povećanje troškova iznajmljivanja autobusa za prijevoz mažoretkinja na natjecanja.

Ostali nespomenuti rashodi poslovanja AOP 185 povećani su za 27,3% zbog povećanja članarine Grada Grubišnoga Polja prema LAG „Bilogora-Papuk“ Grubišno Polje (AOP 189) i plaćanja novčane kazne zbog neispunjenja kvote zapošljavanja osoba s invaliditetom (AOP 190).

**AOP 212**

Subvencijesu ostvarene u iznosu 787.107 kuna**,** povećanje za 160% zbog povećanja odobrenih subvencija po Programu potpora poljoprivredi na području Grada i Programu dodjele bespovratnih potpora za poticanje razvoja malog i srednjeg poduzetništva.

**Bilješka br.3**

**AOP 289**

Prihode od prodaje nefinancijske imovine ostvaren je u iznosu od 1.558.920 kuna (od toga prihod Grada iznosi 1.558.735 kuna, a Gradska knjižnica je ostvarila 185 kuna )što je značajno povećanje u odnosu na 2018. godinu ( 109%). Do povećanja je došlo uslijed prodaje građevinskog zemljišta u iznosu od 402.800 kuna i povećanja prihoda od prodaje poljoprivrednog zemljišta u vlasništvu države u odnosu na 2018.godinu za 280.365 kuna.

**Bilješka br.4**

**AOP 341**

Rashodi za nabavu nefinancijske imovine iznose ukupno 11.179.462 kune što je smanjenje u odnosu na prethodnu godinu (indeks 87,7). Od toga se 11.044.644 kune odnosi na rashode Grada, dok su iz vlastitih sredstava, pomoći i donacija za nabavu nefinancijske imovine proračunski korisnici ostvarili rashode u iznosu od 134.818 kuna.

Najveće povećanje je na **AOP-u 393** u iznosu od 3.784.024 kune, a odnosi se na rekonstrukciju i dogradnju Dječjeg vrtića „Tratinčica“ i radove na mjesnim domovima Grbavac i Treglava.

Na **AOP-u 361** u iznosu od 308.532 kune (indeks 276,2) su iskazana ulaganja u nabavu uredske opreme, računalne opreme i namještaja za Proizvodno poduzetnički inkubator i nabavu ostale uredske opreme.

**Bilješka br.5**

**AOP 518**

Izdaci za financijsku imovinu i otplate zajmova ostvareni su u iznosu od 533.058 kuna i odnose se na otplate dugoročnih kredita prema HBOR-u i Privrednoj banci.

**Bilješka br.6**

**AOP 629**

Ukupni prihodi i primici ostvareni su u iznosu od 36.731.005 kuna ili 19,05% više u odnosu na prethodnu godinu. Najznačajnija razlika je na AOP 061 Tekuće pomoći izravnanja za decentralizirane funkcije – povećanje za 1.604.000 kuna (indeks 672,9)

**AOP 630**

Ukupni rashodi i izdaci ostvareni su u iznosu od 31.075.442 kune ili 3,6% više u odnosu na prethodnu godinu. Najznačajnije odstupanje je na AOP 218 Subvencije trgovačkim društvima i zadrugama izvan javnog sektora.

**AOP 631**

Višak prihoda i primitaka u 2019. godini iznosi ukupno 5.655.563 kune.

**AOP 634**

Manjak prihoda i primitaka – preneseni iznosi ukupno 677.065 kuna.

**AOP 635**

Višak prihoda i primitaka raspoloživ u sljedećem razdoblju iznosi 4.978.498 kuna.

**Bilješka br.7**

U konsolidiranom financijskom izvještaju eliminirane su unutargrupne transakcije u sveukupnom iznosu od 5.483.008 kuna kako na prihodovnoj, tako i na rashodovnoj strani, a odnose se na iznos kojim su proračunski korisnici financirani iz sredstava proračuna Grada.

Financiranje proračunskih korisnika iz sredstava proračuna je u odnosu na 2018. godinu povećano za 1.219.880 kuna ili 28,6%, a zbog financiranja Javne vatrogasne postrojbe Grada.

Prijenosa sredstava između proračunskih korisnika Grada Grubišnoga Polja u izvještajnom razdoblju nije bilo.

**IV. BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA - OBRAZAC P-VRIO**

**Bilješka br. 1**

**AOP 001**

Na AOP-u 001 evidentirana je promjena u vrijednosti i obujmu imovine i to povećanje imovine u iznosu od 88.785 kuna i smanjenje imovine u iznosu od 14.324 kuna, a rezultat je:

1) povećanja u vrijednosti i obujmu imovine Proračuna Grada uslijed povećanja imovine u iznosu od 2.982 kune zbog unosa vrijednosti darovanih bicikala,

povećanja u obujmu vrijednosti imovine Gradske knjižnice u iznosu 59.992 kune za poklonjene knjige od Ministarstva kulture i povećanja vrijednosti imovine Javne vatrogasne postrojbe Grada za darovani sitni inventar u iznosu od 9.397 kuna i darovanu opremu i iznosu od 16.414 kuna te

2) smanjenja u vrijednosti i obujmu imovine Dječjeg vrtića „Tratinčica“ Grubišno Polje u iznosu od 14.324 kune zbog otpisa potraživanja.

**V. BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI -OBRAZAC RAS-FUNKCIJSKI**

**Bilješka br.1**

**AOP 137**

U izvještaju su rashodi iskazani prema funkcijskoj klasifikaciji odnosno namjeni rashoda određenoj u skladu odredbama Pravilnika o proračunskim klasifikacijama, a zbroj rashoda po funkcijskoj klasifikaciji odgovara iznosu ukupnih rashoda na AOP 404 u obrascu PR-RAS i iznosi 30.542.384 kune.

Izdaci za dionice i udjele u glavnici trgovačkih društava u javnom sektoru, kao i ostali izdaci za financijsku imovinu i otplate zajmova ne klasificiraju se funkcijski.

**Bilješka br.2**

U odnosu na financijski izvještaj Grada Grubišnoga Polja u konsolidiranom financijskom izvještaju rashodi za funkciju obrazovanja povećani su za iznos

2.598.010 kuna, što se odnosi na rashode u predškolskoj djelatnosti odnosno ukupne rashode Dječjeg vrtića.

Rashodi za funkciju Javni red i sigurnost povećani su u iznosu 2.091.110 kuna, za ukupan iznos rashoda Javne vatrogasne postrojbe Grada.

Rashodi za funkciju Rekreacija, kultura i religija u konsolidiranom financijskom izvještaju povećani su za iznos od 1.412.722 kune, odnosno za iznos ukupnih rashoda Centra za kulturu i informiranje dr. Franjo Tuđman i Gradske knjižnice.

Rashodi za funkciju Socijalna zaštita povećani su za 291.801 kunu, za iznos rashoda Centra za pomoć u kući Grada Grubišnoga Polja.

Rashodi za funkciju Ekonomski poslovi povećani su u iznosu 192.123 kuna za ukupan iznos rashoda Razvojne agencije „Agro“ ustanove za razvoj grada.

**VI. BILJEŠKE UZ IZVJEŠTAJ O OBVEZAMA - OBRAZAC OBVEZE**

**AOP 001** – Početno stanje obveza na dan 01.01.2019. g. iznosilo je 7.906.678 kuna.

**AOP 036** – Stanje obveza na kraju izvještajnog razdoblja iznosi 6.574.543 kune, a od toga:

- obveze Proračuna Grada iznose 6.107.506 kuna,

- obveze Dječjeg vrtića "Tratinčica" Grubišno Polje iznose 172.256 kuna,

- obveze Centra za kulturu i informiranje dr. Franjo Tuđman Grubišno Polje

iznose 48.460 kuna,

- obveze Gradske knjižnice „Mato Lovrak“ Grubišno Polje iznose 25.204 kune,

- obveze Centra za pomoć u kući Grada Grubišnoga Polja iznose 18.015 kuna

- obveze Javne Vatrogasne postrojbe Grada Grubišnoga Polja iznose 159.233 kune, - obveze Razvojne agencije „Agro“ ustanove za razvoj grada iznose 39.710 kuna.

**AOP 037** – Stanje dospjelih obveza na dan 31.12.2019. g. iznosi 1.980.206 kuna, a odnosi se na dospjeleobveze Proračuna Grada u iznosu 1.974.486 kuna, dospjele obveze Javne vatrogasne postrojbe u iznosu od 4.714 kuna i dospjele obveze Razvojne agencije „Agro“ ustanove za razvoj grada u iznosu od 1.006 kuna.

**AOP 090** – Stanje nedospjelih obveza na dan 31.12.2019. g. iznosi 4.594.337 kuna, a odnosi se na:

* međusobne obveze proračunskih korisnika 8.767 kuna
* obveze za rashode poslovanja u iznosu od 1.402.846 kuna
* obveze za nabavu nefinancijske imovine u iznosu od 701.850 kuna
* obveze za financijsku imovinu u iznosu od 2.480.874 kune.

**Sastavila: Gradonačelnik:**

**Jasminka Meheš Zlatko Mađeruh**